Mycena inclinata

Mycena inclinata Mycenaceae familiako onddo espezie bat da, Jangarritzat jotzen bada ere, ez du merezi sukaldean erabiltzea. Mycena generoko espezie ederra da, oinetik elkartuta multzoka hazten dena, berehala ezagutzeko moduko xaboi usain bereziarekin.

 Deskribapena 
Kapela: 2 eta 3,5 cm arteko diametrokoa. Kapelak beti kanpai itxura dauka, batzuetan itxiagoa eta beste batzuetan irekiagoa, ertz ildaskatua eta koskadun samarra gaztetan. Kolore arre-grisaxkakoa edo arre-datil argikoa.

Orriak: Zurixkatik gris-hauskarara doazen kolorekoak, zabal samar eta zabalak, mehetuaz oinari itsatsita.

Hanka: Normalean oso luzea, kapelarekin konparatuta neurriz kanpokoa, askotan okerra, distiratsua, ilegabea; batzuetan fibriloso samarra eta ildaskatua. Goitik kolore zurixkakoa, eta oinarrian arre-horixkatik gaztaina kolorera. Oinarrian beste oin askorekin elkartuta, lore sorta itxura hartzen du.

Haragia: Zurixka, mehea, hauskorra. Xaboiaz oroitarazten duen usain zaharmindu bat botatzen du; zaporea ere antzekoa du.

Etimologia: Mycena terminoa latinetik dator, perretxikoa onddoa, "vitis" hitzetik, xirmendu, esan nahi du. Oin oso luze,mehe eta malguari egiten dio erreferentzia. Inclinata epitetoa latinetik dator, inklinatua esan nahi duen "inclinata" hitzetik. Oinaren itxuragatik.

 Jangarritasuna 
Ez du sukaldaritzako baliorik; gainera usain desatsegina botatzen du, eta horregatik baztertu egiten da.

 Nahasketa arriskua 
Mycena galericulata delakoarekin, hau bere oin leunagatik ezagutzen da eta baita zahartzean arrosa koloreko orriak dituelako. Mycena inclinata espezieak xaboi usain berezia eta handia du, eta horrek berehala ezagutarazten du. Mycena alcalina egur gainean hazten da, baina kolore hori-marroia du eta lixiba usaina du, ez xaboi usaina.

 Sasoia eta lekua 
Udan hasi eta udazkenaren amaierara arte irteten du. Hostozabalen degradatutako motzondo eta enborretan, oinetik elkartutako taldeetan.

 Banaketa eremua 
Kanada, Ameriketako Estatu Batuak, Mexiko, Brasil, Kanariak, Europa, Errusia, Kaukasia, Turkia, Ipar Korea, Hego Korea, Japonia, Kenya.

 Erreferentziak 

 Kanpo estekak 

Kategoria:Mycena
Kategoria:Onddo biolumineszenteak
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Brasilgo onddoak
Kategoria:Kanarietako onddoak
Kategoria:Europako onddoak
Kategoria:Errusiako onddoak
Kategoria:Kaukasoko onddoak
Kategoria:Turkiako onddoak
Kategoria:Ipar Koreako onddoak
Kategoria:Hego Koreako onddoak
Kategoria:Japoniako onddoak
Kategoria:Kenyako onddoak